
Lia-maklokek 


Ita-nia Nação ne'e multilingue. Ita iha língua oficial 
rua, tetun ho portugués; ita iha lian regional no étnica 
barak; no ita iha evento oioin ne'ebé usa mós lian 
inglés, tanba presença  hussi organização 
internacional sira no cooperação hussi país 
selusseluk. Iha contexto hanessan ne'e, atividade 
tradução no interpretação importante tebetebes. Ita 
mós Nação nurak ida, ita seidauk iha profissional 
barak ho experiência naruk iha área hirak-ne'e, 
nune'e importante atu hanorin ema no hamossu 
ferramenta sira ne'ebé precisa atu sira bele halo 
serviço di'ak liután. 


Divisão de Redação, Audiovisual, Transcrição e 
Documentação (DIRAT) nia competência inclui 
garante servico interpretação ba eventos no 
atividades Parlamento Nacional nian, conforme artigo 
6.2, alínea n) hussi Decisão 8/II/CA, de 16 de 
Novembro de 2009 ("Aprova Regulamento kona-ba 
Divisões hussi Secretariado-Geral do Parlamento 
Nacional sira-nia Competências”). Tanba ne'e 
Secretariado-Geral do Parlamento Nacional publica 
daudaun Matadalan ida-ne'e, ne'ebé equipa DIRAT 
nian prepara, atu ajuda Parlamento Nacional no 
instituição selusseluk hodi usa serviço interpretação 
ho di'ak. Matadalan ne'e inclui tulun ba ema ne'ebé 
organiza evento ho durubassa no tulun ba orador iha 
evento ne'ebé usa durubassa. Knaar preparação 
matadalan ne'e hahü ba dala uluk durante projeto 

hussi Uniáo Europeia ho Programa Nacóes Unidas 
nian ba Desenvolvimento hodi apoia Parlamento 
Nacional.! 


Ami espera katak brochura ne'e útil ba Ita-Boot sira 
hotu. 


Mateus Ximenes Belo 


Secretário-Geral do Parlamento Nacional de Timor- 
Leste 


! Material ba brochura ne'e balu adapta hussi texto oioin ne'ebé 
publica hussi organização durubassa sira-nian, hanessan: Associação 
Internacional de Intérpretes de Conferências, Associação Portuguesa 
de Tradutores e Intérpretes, Autoridade Nacional de Acreditação de 
Tradutores e Intérpretes da Austrália e Divisão de Intérpretes da 
Associação de Tradutores Americanos. 


Liafuan balu kona-ba ortografia tetun 
nian 


Parlamento Nacional nia Resolução n.º 
20/2011 iha 7 de setembro (“Kona-ba Importância 
Promove no Hanorin ho Línguas Oficiais ba Unidade 
no Coesão Nacional no atu Hametin Identidade Rassik 
no Original iha Mundo”) hatuur katak “momento to'o 
ona atu, ho aten-barani, hala'o revisão ba norma 
ortográfica oficial língua tétum nian hodi halakon 
obstáculo ne'ebé impede ninia generalização no 
facilita ninia intercâmbio ho língua portuguesa, hodi 
hamenos ba mínimo necessidade atu aprende grafia 
rua ba liafuan ne'ebé hanessan”. Baseia ba Resolução 
ne'e maka Parlamento Nacional usa daudaun 
ortografia experimental ne'ebé Ita-Boot sira bele lê 
iha matadalan ne'e. 


Saida maka durubassa 


Ema barak confunde tradutor ho durubassa (ka 
intérprete). Sá mak diferença entre tradução no 
interpretação? 


Tradução ne'e acontece bainhira ita transfere 
conteúdo hussi texto origem (ka texto original, ka 
texto fonte), ne'ebé hakerek iha língua ida ne'ebé ita 
bele hanaran língua de partida, ba texto destino (ka 
texto alvo) ne'ebé tradutor produz, por escrito, iha 
língua seluk, ne'ebé ita bele hanaran língua de 
chegada. Tradução ne'e tem que transfere loloos 
mensagem hussi texto original ba língua seluk ho 
exatidão conforme possível. Interpretação, hussi 
sorin seluk, nu'udar atividade ne'ebé transfere 
mensagem hussi língua ida ba língua seluk liuhossi 
lian; durubassa (ka intérprete) ko'alia, em vez de 
hakerek, maibé nia mós tem que hato'o mensagem 
loloos tuir buat ne'ebé ema dehan iha língua original. 
Diferença boot entre serbissu rua ne'e mak tradutor 
bele consulta fontes de referência, hanessan 
dicionário, glossário, tradução selusseluk ne'ebé ema 
halo tiha ona kona-ba assunto ne'e, nst., enquanto 
durubassa tem que baseia de'it ba ninia domínio 
língua de partida e de chegada nian, ba ninia 
conhecimento no ba ninia experiência rassik (iha 
interpretação tipo balu, hanessan por exemplo iha 
interpretação conferência nian, ne'ebé durubassa 
tuur hela iha mesa iha cabine nia laran, iha 

possibilidade uitoan hodi consulta Internet ka 
glossário temático ida ne'ebé prepara uluk, maibé 
possibilidade ne'e sempre limitada tebetebes tanba 
intérprete tem que acompanha orador nia ritmo). 


Iha interpretação ho tipo oioin, hanessan sira tuirmai 
ne'e: 


Interpretação consecutiva - Ne'e bainhira ema 
ko'alia uitoan (segundos ka minuto balu de'it), depois 
para lai atu durubassa bele interpreta, depois ko'alia 
tan no para filafali ba interpretação, no continua 
hanessan ne'e to'o remata. Enquanto orador ko'alia, 
intérprete hakerek notas no depois, liutiha tempo 
uitoan, nia dehan iha língua de chegada buat ne'ebé 
orador hatete. Baibain ema considera nu'udar 
maneira interpretação tecnicamente ladún sussar 
hanessan interpretação simultânea, maibé ne'e la 
significa katak  ida-ne'e fácil. Interpretação 
consecutiva nia desvantagens principais mak ema la 
bele ko'alia normalmente, tanba tem que interrompe 
an hela de'it, no halo reuniáo hotu-hotu han tempo 
pelo menos dala rua se ita compara ho reuniáo ne'ebé 
usa interpretacáo simultánea. Ninia vantagens maka 
la precisa equipamento especial, permite (maski ho 
maneira limitada) atu esclarece durubassa nia dávida 
ruma kona-ba saida maka orador foin dehan, no iha 
possibilidade atu halo hussi dook, liuhossi ko'alia iha 
telefone entre intérprete no participante sira seluk 
iha conversa. 


Presidente do Parlamento Nacional ho Deputado Duarte Nunes usa 
interpretação consecutiva iha Sessão Diálogo ho Membro 
Observador Timor-Leste durante AIPA nia Assembleia Geral ba dala 
35, iha Laos, iha setembro 2014. Durubassa tuur hotu iha mesa, iha 
orador nia sorin, atu bele iha acesso ba microfone. 


Durante Secretário-Geral das Nações Unidas, Ban Ki-Moon, nia 


visita mai Timor-Leste, durubassa pronto atu halo interpretação 
consecutiva ho microfone móvel. Tha situação hanessan ida-ne'e 
durubassa nia posição bele iha kotuk uitoan, tanba nia la depende 
ba microfone iha mesa, ka orador nian. 


Interpretação simultánea - Ne'e quando discurso 
ida, ka apresentação, formação, palestra ka qualquer 
forma seluk comunicação verbal nian hetan 
interpretação ba língua seluk iha tempo hanessan. 
Baibain usa equipamento estático — ba 
interpretacáo no durubassa tuur iha cabine nia 
laran. Cabine ne'e iha isolamento acústico, ne'e katak 
durubassa sira la rona tarutu hussi li'ur no püblico la 
rona sira-nia lian iha sala, só bele rona sira liuhossi 
aparelho recetor ho auscultadores. Interpretacáo 
simultánea ne'e baibain usa iha reuniáo ka congresso 
ho ema barak, no fó-biban ba orador atu hato'o ninia 
apresentação liuhossi ko'alia normalmente, la 
interrompe hela de'it (contrário ba buat ne'ebé 
acontece ho interpretação consecutiva). 


Durubassa sira halo hela interpretação simultânea iha cabine 
laran. Vidro ne'e importante tanba hanessan ne'e durubassa 

consegue haree orador no apresentacáo sira no público la bele bá 
interfere iha sira-nia serbissu. 


Bele mós usa iha reunião entre ema uitoan de'it, ka 
hodi interpreta cerimónia ida ba delegacáo ki'ik 
ne'ebé la compreende língua evento ne'e nian, 
liuhossi usa equipamento portátil ba interpretacáo 
(modelo ida ne'ebé matadalan turístico sira mós usa). 
Equipamento portátil ne'e nia desvantagem boot liu 
mak hetan interferéncia maka'as hussi telemóvel sira 
no ema ne'ebé rona kole lailais ka ulun-moras tanba 
tarutu ne'ebé interferéncia ne'e hamossu. 


Durubassa halo hela interpretacáo simultánea ho equipamento 
portátil. 

Mala ho equipamento portátil ba interpretação. Ita bele haree iha 
mala laran recetor no auscultador sira, iha li'ur transmissor ho 
microfone, no iha kotuk carregador sira ba recetor no transmissor. 


Tuir normas hussi organização internacional oioin, 
iha evento isolado ho duração badak, durubassa ida 
bele hala'o knaar interpretação simultânea durante 
máximo horas ida, e, iha evento durante tempo ne'ebé 
liu horas ida, tem que iha equipa ho pelo menos 
durubassa na'in-rua ne'ebé troca malu cada minuto 
30 (máximo). Baibain ema considera interpretação 
simultânea tecnicamente sussar liu do que 
interpretação consecutiva. 


Interpretação — bissubissu — (sussurrada ou 
chuchotage) ne'e interpretacáo tipo ida ne'ebé 
durubassa, iha rona-na'in nia sorin, bissubissu ba nia 
tilun. 

Presidente do Parlamento Nacional Timor-Leste nian, Vicente 
Guterres, hala'o reunião ho Presidente do Parlamento Nacional 
Laos nian, Sra. Pany Yathotou, durante AIPA nia Assembleia Geral 
ba dala 35, iha Laos. Presidente Parlamento Timor nian ko'alia 
portugués e Presidente Parlamento Laos nian ko'alia laociano, 
durubassa na'in-rua halo interpretação bissubissu ba sira. 


Interpretacáo liuhossi haree de'it ne'e quando 
durubassa lé ho lian maka'as diretamente iha língua 
de chegada texto ida ne'ebé ema hakerek tiha ona iha 
língua de partida, atu rona-na'in sira bele 
compreende ninia conteúdo. Ne'e acontece beibeik 
iha tribunal, por exemplo, bainhira iha sentenca 
escrita iha língua ne'ebé réu la compreende maibé 
durubassa “lé” [interpreta] fali iha língua ne'ebé réu 
hatene. Ne'e mós bele acontece bainhira inan ka aman 
foti livro ida ne'ebé hakerek ho lian seluk maibé “lé” 
[interpreta] ba ninia oan ki'ikoan usa lian ida ne'ebé 
labarik compreende. 

Interpretação hodi halo ligação (liaison) acontece 
bainhira intérprete serbissu nu'udar facilitador ba 
comunicação, bá-mai, entre ema ne'ebé ko'alia lian la 
hanessan. Iha Timor-Leste interpretação tipo ida-ne'e 
uluk halo baibain hussi assistente língua timoroan 
ne'ebé acompanha funcionário internacional sira 
UNAMET nian, bainhira prepara Consulta Popular iha 
1999, ka sira ne'ebé serbissu iha missão selusseluk 
Nações Unidas nian, hodi la'o ho polícia sira ka 
funcionário internacional sira seluk no facilita sira- 
nia comunicação ho sira-nia contraparte, membro 
sociedade civil nian, tia sira ne'ebé fa'an sassán iha 
mercado, uma-na'in que aluga uma ba sira no pessoal 
ne'ebé serbissu iha restaurante ka hotel, no mós 
público em geral. 

Matadalan ba ema ne'ebé organiza 
evento ho durubassa 


Ita-Boot hola parte iha equipa ne'ebé atu organiza 
conferência, ka curso formação ka reunião ruma ne'ebé 
precisa durubassa no, com certeza, Ita-Boot hakarak 
evento ne'e atu hetan sucesso. Ita-Boot bele iha 
pergunta oioin: 


1. Tradutor ho durubassa hanessan de'it? 


R: Lae. Tradutor sira hakerek no durubassa sira 
ko'alia. 


Se organização internacional ruma publica relatório 
ida hakerek ho inglês no Ita-Boot hakarak versão 
hakerek ho tetun ka portugués hussi relatório ne'e atu 
fahe ba funcionário sira, ka ba público, então sei 
precisa tradutor ida. Hanessan mós se Ita-Boot sossa 
equipamento foun no precisa tradução hussi ninia 
manual ho instruções para ema bele usa. 


Se Ita-Boot organiza conferência ida ho orador sira 
ne'ebé ko'alia lian oioin no público bele mós la 
compreende lian hirak-ne'e, ka se delegação ida ho 
Deputado sira hussi CPLP mai visita Parlamento 
Nacional no assiste reunião Plenário nian ida ne'ebé 
hala'o ho lian tetun, ka se Ita-Boot nia instituição 
organiza curso formação ida ba funcionário sira 
maibé formador la hatene tetun, então sei precisa 

durubassa (ka intérprete, ne'ebé liafuan seluk ho 
significado hanessan durubassa). 


2. Qualquer ema ida ne'ebé hatene lian rua bele 
sai durubassa? 


Lae. Se ema ida iha liman rua ne'e la significa katak nia 
bele sai pianista, no se ema ida hatene lian rua ne'e la 
significa katak nia bele sai durubassa. Ema balu 
hatene lian rua maibé la domina duni lian sira-ne'e. 
Balu la iha capacidade atu transfere informação ho 
maneira exata hussi lian ida ba lian seluk. Balu la 
hatene lian ida nia registo nível aas (por exemplo, lian 
tetun nia registo nível aas inclui liafuan-empresta 
barak ne'ebé mai hussi português). Intérprete 
profissional tem que laran-malirin tebetebes, maski 
iha situação ho pressão maka'as, iha ema-boot barak 
nia leet. Durubassa profissional sei la hali'is ba sorin 
ida, no sei interpreta ho qualidade nafatin bainhira 
ninia opiniáo rassik contra buat ne'ebé orador dehan, 
tanba nia treinado atu halo ninia knaar ho 
imparcialidade. 


Voluntário ka amador ida bele iha intenção di'ak, 
maibé nia bele hamossu problema boot bainhira nia 
koko atu halo durubassa nia serbissu. Iha contexto 
policial ka iha tribunal, interpretação sala bele halo 
ema inocente hetan castigo ka halo ema culpado 
hetan liberdade. Iha hospital, interpretacáo sala bele 
halo ema sai moras liután ka mate. Iha relacóes 

internacionais, durubassa la profissional bele 
hamossu incidente diplomático ka conflito entre 
nação sira. 


3. Saida mak ha'u bele halo atu ajuda 
interpretação iha ha'u-nia evento hetan sucesso? 


Halo tuir lista verificação ida-ne'e sei tulun 
durubassa, orador no participante sira. 


Orador sira: Favor ida, fó cópia hussi "Matadalan ba 
orador iha evento ne'ebé usa durubassa" ba orador 
hotu-hotu. Di'ak liu fó kedas bainhira foin confirma 
katak sira sei hola parte iha evento; ne'e fó biban no 
tempo ba sira atu prepara an. 


Precisa durubassa na'in hira: Ne'e sei depende ba 
lian ne'ebé ema sei ko'alia no rona iha evento. Por 
exemplo, se participante no orador sira sei usa de'it 
tetun ho portugués, ita bele usa cabine ida de'it ho 
consola rua no durubassa na'in-rua ne'ebé serbissu 
ho combinacáo portugués/tetun. Se orador ka 
participante ruma precisa inglés, entáo sei precisa 
cabine ida tan, consola rua tan no equipa rua 
(hamutuk, pelo menos, intérprete na'in-haat): 
quando orador ka participante ko'alia lian ida, por 
exemplo português, sei iha durubassa ida ne'ebé 
interpreta hela ba lian tetun no ida seluk ne'ebé 
interpreta hela ba lian inglês. 

Contrata no selu durubassa: Se precisa ema ne'ebé 
la serbissu iha Ita-Boot nia instituição (freelancer) 
keta haluha katak tem que contrata sira ho 
antecedéncia. Se hein to'o momento ikus karik, bele 
acontece sira ne'ebé profissional la disponível ona no 
Ita-Boot nia evento la sucesso tanba ikusliu bolu ema 
que la iha experiência atu hala'o knaar ne'e. Se Ita- 
Boot cancela ka adia evento depois de contrata 
durubassa sira, tem que selu sira nafatin tanba sira la 
bá serbissu iha evento seluk atu bele disponível ba ida 
Ita-Boot nian. Baibain durubassa sira indica sira-nia 
folin ba loron tomak ida, ka ba dadeer ka lokraik ida - 
mesmo que Ita-Boot nia evento dura horas ida ho 
balun de'it, durubassa nia loron dadeer ka lokraik 
dedica hotu ba evento ne'e no nia sei la aceita 
proposta hussi organizador evento seluk atu la mossu 
iha Ita-Boot nian no bá fali sira-nian, ne'ebé dura 
dadeer ka lokraik tomak. Se durubassa ida nia folin 
menos ho diferença boot hussi intérprete sira seluk, 
ne'e bele significa mós katak nia qualidade la di'ak. 
Serbissu durubassa nian ne'e difícil no especializado 
loos, nune'e mós ladún barato. 


Documentação: Durubassa profissional sira hatene 
buat barak, maibé sira la bele sai matenek-na'in kona- 
ba assunto hotu-hotu. Sira precisa prepara an molok 
Ita-Boot nia evento. 


Halo favor, fó kedas programa ka agenda evento 
nian ba sira ho lista orador nian. Bainhira sira 
interpreta, fácil atu temi naran ida hanessan “José 
Ramos Horta”, maibé bele sussar atu dehan sai naran 
hirak-ne'ebé mai hussi cultura ka lian seluk, 
hanessan, p.ex., "Sra. Kobkarn Wattanavrangkul". 

Lista ho naran hussi ema ne'ebé atu participa iha evento ida. Lista 
hirak-ne'e importante atu ajuda durubassa temi ema nia naran 
loloos. 


Atu fó oportunidade ba durubassa atu bele hatoman 
an ho assunto hirak-ne'ebé ema sei discute iha Ita- 
Boot nia evento, favor ida haruka cópia hussi 
discurso, apresentação, no documento selusseluk 
tan ba sira. Di'ak liu haruka buat sira-ne'e loron 
hirak molok evento hahú. Durubassa sira sei estuda 
documento hirak-ne'e no sei prepara sira-nia 
glossário rassik. Ne'e sei ajuda sira atubele hatene tan 
kona-ba assunto ho nia terminologia, no compreende 
orador sira di'ak liután, liuliu sira ne'ebé ko'alia lailais 
ka ho sotaque ne'ebé sussar atu compreende. 


Além de agenda ka programa no discurso escrito sira, 
halo favor, haruka mós ba durubassa sira atas hussi 
reunião anterior ruma kona-ba assunto hanessan, 
informação ruma kona-ba organização hirak-ne'ebé 
envolve iha evento ne'e no orador principal sira-nia 
currículo. Bainhira Ita-Boot fahe informação ka 

documento ruma ho delegado sira, por exemplo 
liuhossi e-mail, keta haluha haruka mós cópia ba 
durubassa sira. 


Bainhira fahe documento ruma durante evento 
ne'e, keta haluha haruka ema atu lori mós cópia ba 
durubassa sira-nia cabine. Pelo menos cópia ida ba 
cabine ida-idak. Se ema ruma halo tiha ona tradução 
escrita, fó mós cópia hussi versáo ho lian selusseluk 
no, liuliu, versáo iha lian original. Ema barak halo 
“tradução” runguranga no intérprete bele soe de'it 
documento “traduzido” no halo interpretacáo baseia 
de'it ba orador nia lian, ho ajuda hussi discurso 
escrito iha lian original. 


Reuniáo ho durubassa molok evento: Se conferéncia 
nia assunto técnico tebetebes, bele organiza reuniáo 
ida entre durubassa sira ho orador balu ne'ebé 
matenek-na'in kona-ba tema ne'e. Nune'e durubassa 
sira bele hussu pergunta ruma ne'ebé iha kona-ba 
terminologia no procedimento. 


Elemento ligação: Atu bele coordena di'ak liután, 
designa lai ema ida hussi organização ne'ebé sei halo 
ligação ho durubassa sira. Nia mak sei responsável 
atu hatán ba buat ruma ne'ebé sira precisa atu halo 
sira-nia serbissu no mós ba questão contratual sira. 


Equipamento técnico: Durubassa la'ós técnico 
equipamento nian, Ita-Boot precisa mós técnico 
profissional ne'ebé hatene monta equipamento hotu 
no resolve problema ruma ne'ebé bele mossu. Ita- 
Boot tem que garante katak equipamento ne'ebé iha 
adequado ba evento ne'e, inclui verifica cabine hira 

mak iha, consola hira, canal hirak-ne'ebé sintoniza iha 
consola sira conforme pares linguísticos evento nian. 
Koko atu haree se equipamento funciona didi'ak no 
mós se iha recetor ho auscultadores ba participante 
hotu-hotu (inclui orador sira iha mesa). Molok 
reuniáo hahú, hussu lai técnico no durubassa atu 
confirma katak buat hotu-hotu loos ona. 


Se Ita-Boot seidauk hili fatin atu hala'o evento ne'e, 
hussi ponto de vista serbissu durubassa nian, di'ak liu 
bá fatin ne'ebé iha cabine interpretação di'ak 
hanessan ida iha imagem ne'e: 


Durubassa sira hala'o sira-nia knaar iha equipa ho 
pelo menos ema na'in-rua iha cabine ida-idak, no tuir 
loloos intérprete ida-idak iha ninia consola rassik. Se 

la monta consola rua karik, dala ida-idak ne'ebé sira 
troca malu sira tem que troca mós consola ho 
auscultadores, nune'e troca malu ne'e sussar, durante 
segundos balu sira la rona no la bele interpreta. 


Projecáo ruma: Se ema atu hatudu filme, ka slides, ka 
apresentação PowerPoint ruma ne'ebé precisa 
interpretação karik, favor ida, halo ho maneira ne'ebé 
durubassa sira iha cabine laran bele haree hetan ecrã. 
Maski nune'e, ecrã bele dook hussi sira no mós ema 
iha filme laran dala barak ko'alia lailais, tanba ne'e 
mak importante tebetebes katak durubassa sira simu 
cópia hussi filme (ka apresentação) molok evento 
ne'e atu sira bele prepara an. Se bele, fahe mós ba sira 
cópia hussi filme nia argumento (script) ka 
transcrição. 

Matadalan ba orador iha evento ne'ebé 
usa durubassa 


Ita-Boot atu sai orador iha evento ida ne'ebé usa 
durubassa tanba ema barak la compreende língua 
ne'ebé Ita-Boot sei ko'alia. Ita-Boot bele prepara 
apresentação kapás tebetebes maibé ninia sucesso 
depende mós ba serbissu intérprete sira-nian. 
Intérprete profissional sira treinado atu interpreta 
discurso ne'ebé complexo tebes, maibé qualidade hussi 
sira-nia serbissu sei aumenta maka'as se Ita-Boot halo 
tuir recomendação sira tuirmai ne'e. Ne'e sei hamenos 
possibilidade atu lakon parte hussi conteúdo hussi Ita- 
Boot nia mensagem. Favor ida, lê lai lista ne'e, kona-ba 
buat oioin ne'ebé Ita-Boot bele halo molok, durante no 
liutiha Ita-Boot nia apresentação, hodi tulun 
durubassa sira atu ajuda Ita-Boot. 


Molok conferência 


e Haruka e-mail ba organizador evento nian (haruka 
mós kedas ba durubassa sira se Ita-Boot hatene sira- 
nia endereço e-mail) ho cópia hussi material hotu- 
hotu ne'ebé Ita-Boot hakarak usa (texto, apresentação 
PowerPoint, nst.). La iha problema se Ita-Boot sei iha 
intenção atu muda buat balu; maski ida-ne'e la'ós 
versão ikus karik, material ne'e bele ajuda intérprete 
prepara an. Mesmo se Ita-Boot la prepara discurso 
ida, maibé hakerek de'it notas iha surat-tahan, 
intérprete sira bele usa ida-ne'e atu hatoman an ba 
assunto no terminologia. Ita-Boot bele muda nafatin 

saida maka Ita-Boot atu dehan, no bele mós aumenta 
comentário oioin, tanba durubassa profissional 
treinado atu interpreta buat ne'ebé Ita-Boot hatete, 
maski la inclui iha discurso escrito ne'ebé prepara 
uluk tiha ona. Se Ita-Boot lakohi público (ka jornalista 
sira, ka organizacáo evento nian) atu bele hetan 
discurso escrito ne'e, favor ida, fó-hatene ba 
durubassa sira (bele dehan ba sira katak bainhira 
sessáo hotu tiha Ita-Boot bá foti filafali ka bele hussu 
sira atu lees no tau iha lixo). 


e Ita-Boot bele mós hussu organizador evento nian 
atu fó Ita-Boot nia endereço e-mail ba durubassa sira, 
atu sira bele contacta diretamente se iha pergunta 
ruma karik. 


e Buka atu hamenos, ka halakon, acrónimo no sigla iha 
Ita-boot nia apresentação. Iha rai-laran baibain ema 
hatene, por exemplo, katak acrónimo 


FALINTIL significa Forças Armadas de 
Libertação Nacional de Timor-Leste, 


FRETILIN significa Frente Revolucionária de 
Timor-Leste Independente, 


FRENTI-MUDANÇA significa Frente de 
Reconstrução Nacional de Timor-Leste 
MUDANÇA, 


no katak sigla 

CNRT significa Congresso Nacional de 
Reconstrução de Timor-Leste, 


no PD significa Partido Democrático, 


maibé participante sira hussi rai-li'ur bele la hatene 
ida-ne'e. Timoroan sira iha rai-laran ne'ebé la 
serbissu iha Parlamento Nacional sei mós sussar atu 
compreende se Ita-Boot dehan buat ruma hanessan: 


“Parlamento Nacional organiza atividade 
barak ba funcionário sira. Funcionário hussi 
DIRAT, DIRPEC no DIRIPS participa hela iha 
atividade ne'e. Sira ne'ebé serbissu iha DIPAL, 
DIRHSA no DIPFA sei hola parte iha atividade 
seluk iha semana oin”. 


Ema barak hatene katak ONU significa Organização 
das Nações Unidas, maibé ema ne'ebé la serbissu iha 
sistema Nações Unidas nian baibain la hatene saida 
maka DPKO, por exemplo. Di'ak liu evita acrónimos e 
siglas, apresentação ba público sei sai eficaz liu se ita 
dehan “Divisão de Redação, Audiovisual, Transcrição 
e Documentação” em vez de hatete de'it DIRAT. 


e Se Ita-Boot atu ko'alia kona-ba assunto ne'ebé 
técnico tebes, no se Ita-Boot iha glossário ruma (lista 
ho terminologia) ka documento ou relatório geral 
ruma relaciona ho assunto ne'e, halo favor fó cópia ba 
durubassa sira. Ita-Boot bele mós hussu secretariado 
conferência ka curso formação nian atu organiza 
reunião ida entre Ita-Boot ho intérprete sira. Ne'e bele 

fó biban atu clarifica ponto específico ruma no halo 
sira-nia desempenho sai di'ak liután. 


e Bainhira Ita-Boot prepara apresentação iha 
PowerPoint, di'ak liu usa letra, forma no cor sira 
ne'ebé ema iha sala nia rohan bele lé momoos. Baibain 
durubassa sira-nia fatin iha sala nia rohan no sira mós 
precisa haree hetan buat ne'ebé Ita-Boot hatudu ba 
público. 


* Imprime lai cópia extra balu hussi Ita-Boot nia 
apresentação no biografia badak atu fó ba 
secretariado iha loron evento nian atu sira bele 
entrega ba cabine interpretação ida-idak (ka Ita-Boot 
bele bá entrega diretamente ba durubassa sira). Fó 
mós ba secretariado versáo ikus hussi PowerPoint 
ne'ebé Ita-Boot prepara, atu sira bele imprime no fahe 
ba intérprete sira. 


e Se Ita-Boot hakarak hatudu vídeo ruma di'ak liu fó 
filme nia argumento (script) ka transcrição ba 
durubassa sira, no mós hussik sira haree filme ne'e. Se 
impossível duni atu entrega argumento ka 
transcricáo, pelo menos fó cópia hussi vídeo iha loron 
balu molok evento ne'e atu intérprete bele rona dala 
barak. 


Iha loron conferência nian 


e Ita-Boot bele fó-hatene ba durubassa sira kona-ba 
mudança ruma ne'ebé foin halo ba texto apresentação 

(risca parágrafo ida, muda número ka percentagem 
ruma, ...). 


e Se iha liafuan ruma ne'ebé Ita-Boot hakarak 
intérprete sira atu temi duni iha língua original, fó- 
hatene ba sira. 


e Se Ita-Boot iha intenção atu lê excerto hussi livro 
ruma durante Ita-Boot nia apresentação, fó fotocópia 
hussi excerto ne'e ba cabine interpretação ida-idak. 
Ne'e importante liután se Ita-Boot atu lê citação 
famosa oioin, ka excerto ida hussi Bíblia, ka texto 
literário (prosa ka poesia) ruma. Maibé di'ak liu evita 
citação ka texto literário hirak-ne'e, a não ser que Ita- 
Boot entrega tiha ona cópia ba durubassa sira, loron 
hirak molok evento. 


e Ko'alia ho durubassa sira kona-ba anedota ka buat 
cómico ruma ne'ebé Ita-Boot hakarak dehan. História 
cómica dala barak sussar atu transfere ba lian seluk, 
liuliu se envolve halimar ho liafuan nia significado ka 
usa provérbio ou ditado popular. 


Durante apresentação 


e Se bele, koko to'ok som atu confirma katak 
durubassa sira bele rona moos. Ema barak huu ka 
baku microfone neineik atu verifica se ligado ona ka 
lae, maibé bele mós dehan de'it “Bom dia”. 


e Se Ita-Boot atu lé discurso ida iha lian tetun ka 
português, favor ida dehan “Ha'u sei ko'alia tetun” ka 

“Vou falar portugués”. Ne'e tanba lista inicial ho 
cumprimentos ba ema-boot sira atu hanessan 
bainhira ema ko'alia tetun ka portugués, maibé fácil 
liu ba equipa durubassa atu organiza serbissu 
bainhira hatene lian ida-ne'ebé maka orador ko'alia 
hela. 


e Ko'alia moos no labele lailais. 


e Keta ko'alia bessik demais ba microfone tanba ne'e 
hamossu interferência no keta tau Ita-Boot nia 
recetor ho auscultadores bessik ba microfone 
bainhira Ita-Boot ko'alia, atu evita som feedback 
ne'ebé hanessan hakfu'ik. 


e Evita frase ne'ebé naruk demais. 


e Cuidado bainhira Ita-Boot temi liafuan ka frase 
ruma iha lian ne'ebé Ita-Boot la hatene ka ladün 
hatene. Hussu uluk lai ba durubassa atu rona no 
corrige Ita-Boot se iha buat ruma ne'ebé Ita-Boot iha 
intenção atu hatete iha público nia lian. 


e Bainhira Ita-Boot hatudu PowerPoint ka slide keta 
muda lailais ba slide tuirmai, hein segundos balu 
tanba bele acontece katak intérprete sei lé hela 
informação relevante ruma. 


* Baibain püblico nia reacáo ba saida mak Ita-Boot 
dehan bele demora uitoan. Orador dehan buat ruma 
no durubassa tuir hussi kotuk hodi interpreta, ne'e 
significa katak bele precisa hein segundos hirak to'o 


28 


ema barak rona Ita-Boot nia liafuan ka pergunta iha 
lian ne'ebé sira compreende. Bele iha mós reação 
kedas hussi parte público nian ne'ebé compreende 
lian ne'ebé Ita-Boot ko'alia. 


e Dala balu orador haree katak ninia tempo quase 
hotu ona. Keta começa lê lailais liu hodi bele remata 
discurso hotu. Orador tuir loloos nunca bele halo ida- 
ne'e. Se durubassa la consegue acompanha Ita-Boot 
nia ritmo leitura, público sei mós la compreende Ita- 
Boot nia mensagem. Iha situação hanessan ne'e, 
haksoit lai parte balu hussi discurso ne'ebé ladún 
importante, ka halo resumo de'it. 


e Se Ita-Boot seidauk iha experiência hodi ko'alia iha 
evento ho durubassa, Ita-boot bele koko uluk lai atu 
treina uitoan Ita-Boot nia ritmo iha uma. 


e Se Ita-Boot precisa hamriik ka sai hussi Ita-Boot nia 
cadeira, por exemplo atu bá hatudu buat ruma iha 
slide ka projecáo PowerPoint nian, halo favor lori 
microfone ida ho Ita-Boot. Se la iha microfone 
durubassa sira la bele rona Ita-Boot, maski Ita-Boot 
ko'alia maka'as. 


e Se Ita-Boot sai hussi Ita-Boot nia cadeira maibé 
hakarak rona comentário ka pergunta hussi püblico 
ka orador ne'ebé ko'alia lian seluk, keta haluha lori 
aparelho recetor ho auscultadores. 


e Ita-boot tem que ko'alia sempre ba microfone, 
mesmo bainhira hakarak dirige Ita-Boot nia 

mensagem ba ema ruma específico iha público nia 
leet. Labele haluha katak ema ne'e bele precisa rona 
durubassa sira atu compreende Ita-Boot nia 
mensagem. 


e Se ema ruma iha público hussu pergunta ka halo 
comentário iha Ita-Boot nia lian, favor ida, fó tempo 
uitoan lai ba intérprete sira atu traduz ba ema sira 
seluk atu compreende. 


e Orador ka moderador lalika traduz liafuan ne'ebé 
ema dehan durante evento ne'e. Durubassa sira halo 
tiha ona interpretação simultânea bainhira ema temi 
liafuan hirak-ne'e. 


Liutiha conferéncia 


e Ita-Boot bele ko'alia ho durubassa sira kona-ba 
qualidade hussi sira-nia desempenho no bele hussu 
ba sira kona-ba oinsá mak Ita-Boot hato'o Ita-Boot nia 
apresentação. Se iha crítica ruma, ne'e bele ajuda sira 
atu sai intérprete di'ak liután. Se Ita-Boot hahi'i sira- 
nia desempenho, ne'e fó encorajamento ba sira atu 
continua serbissu ho profissionalismo. Sira-nia 
opinião bele ajuda mós Ita-Boot atu sai orador di'ak 
liután. 


e Ita-Boot bele hato'o Ita-Boot nia opinião kona-ba 
qualidade interpretacáo ba organizador evento nian. 
Ne'e sei contribui atu aumenta nível profissionalismo 
iha área durubassa nian iha Timor-Leste. 

Favor ida, keta haluha katak recomendacáo hirak-ne'e 
atu fó-hanoin de'it kona-ba buat oioin ne'ebé bele 
ajuda evento ka apresentacáo nia sucesso. Durubassa 
sira, no público ne'ebé atu rona Ita-Boot, hato'o 
obrigado ba Ita-Boot nia colaboração. 


31 


